钦定古今图书集成/方舆汇编/职方典/第1520卷 > 《又筑罗城成表》前人
## 钦定古今图书集成/方舆汇编/职方典/第1520卷 > 《又筑罗城成表》前人

“西川境邑，南诏比邻，频遭蛮蜒之侵凌，益以墙垣之
湫隘。兼是戎兵同行剽劫，贼路不能控扼，军营罕习
干戈，遂使蒸黎，枉遭涂炭。”臣初到统押，便与经营，更
议远图，以防后患。严设武备，广筑罗城。遂乃相度地
形，揣摩物力，不思费耗，只系安危。趣十县之人丁，抽
八州之将较，分其地界，受以城基。运土囊而子来，持
石杵而云集。金汤既设，铁瓮如坚。控地道之莫能，徒
云入寇；纵云梯之强立，无计登陴。《白露屋》凌空，跻攀
莫及；“青城山对峙，形势不如。覆瓦烟青，甃砖苔碧。”纵
蛮再至，无计重图。皆仗陛下之睿谋，使微臣之创制。